SET ภาคบ่ายบวก 10 จุด รีบาวน์ตามทิศทางตลาดตปท.
SET ภาคบ่ายบวก 10 จุด รีบาวน์ตามทิศทางตลาดตปท.
8 พ.ค. 2558

ผู้สื่อข่าวรายงานว่า ตลาดหุ้นไทยภาคบ่ายปรับขึ้น 10 จุด โดย ณ เวลา 15.37 น. ดัชนีอยู่ที่ระดับ 1,508.93 จุด บวก 10.62 จุด หรือ0.71% ด้วยมูลค่าซื้อขาย 26,862.89 ล้านบาท โดยเป็นตามทิศทางตลาดหุ้นต่างประเทศที่ดีดตัวขึ้น ขณะที่ยังคงมีแรงซื้อในหุ้นกลุ่มแบงก์ต่อเนื่องช่วยหนุนตลาด แม้ว่าจะมีแรงขายหุ้นกลุ่มสื่อสารและพลังงานออกมาบ้างก็ตาม
นายอภิชาติ ผู้บรรเจิดกุล ผู้อำนวยการสายงานวิเคราะห์หลักทรัพย์ บล.ทิสโก้ ระบุในบทวิเคราะห์วันนี้(8 พ.ค.) ว่า ตลาดหุ้นไทยในช่วงบ่ายนี้ปรับตัวขึ้นกว่า 10 จุด รับแรงซื้อจากหุ้นในกลุ่มแบงก์ และเงินบาทก็เริ่มทรงตัวได้และแข็งค่าขึ้นเล็กน้อย จึงเป็นไปได้ที่นักลงทุนต่างชาติจะเข้ามาซื้อหุ้นคืน
ด้านตลาดต่างประเทศต่างก็ปรับตัวขึ้น โดยตลาดในยุโรปที่เปิดเทรดในช่วงบ่ายนี้ต่างก็ปรับตัวขึ้นกันหมด คาดว่าจะรีบาวน์ขึ้นขานรับการเลือกตั้งในอังกฤษ ส่วนตลาดหุ้นอื่นในภูมิภาคเอเชียวันนี้ส่วนใหญ่ก็อยู่ในแดนบวก สำหรับเรื่องของกรีซคงจะต้องติดตามดูต่อไปในสัปดาห์หน้า ที่มีหนี้ส่วนหนึ่งจะครบกำหนดชำระ พร้อมให้แนวรับ 1,494-1,500 จุด ส่วนแนวต้าน 1,513-1,515 จุด